Document ID: 32006D1008

PADOMES LĒMUMS
(2006. gada 21. decembris),
ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām
(2006/1008/EK)
EIROPAS SAVIENĪBAS PADOME,
ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
tā kā:
(1)
Padome 2006. gada 29. maijā ir pieņēmusi Lēmumu 2006/379/EK, ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Lēmumu 2005/930/EK (2) un nosaka to personu un organizāciju sarakstu, uz ko attiecas šī regula.
(2)
Padome ir nolēmusi, ka arī dažas citas personas, grupas un organizācijas atbilst minētās regulas 2. panta 3. punktā izklāstītajiem nosacījumiem un tādēļ būtu jāpievieno šim sarakstam,
IR PIEŅĒMUSI ŠO LĒMUMU.
1. pants
Pielikumā uzskaitītās personas, grupas un organizācijas pievieno to personu, grupu un organizāciju sarakstam, uz ko attiecas Regula (EK) Nr. 2580/2001.
2. pants
Šis lēmums stājas spēkā tā publicēšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2006. gada 21. decembrī

Labels: 10
11
5